Държавен вестник, бр. 25, 2012 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  25
(8) При извършване на регулаторен одит за 
съответствие с общите изисквания съгласно 
Регламент за изпълнение (ЕО) № 1035/2011 
от ГД „ГВА“ или от признати организации 
по чл. 16в, ал. 3, т. 3 ЗГВ ДАНО предоставя 
достъп до цялата налична документация, 
свързана с издадения сертификат на СУК.
(9) Резултатите от проведените одити по 
ал. 8 се документират и съхраняват за период 
не по-малък от 3 години.
Чл. 11. (1) Метеорологичната информация 
се предоставя във форма, която изисква ми-
нимална интерпретация от ползвателите по 
чл. 2, ал. 2, като се спазват принципите на 
човешкия фактор, посочени в Документ 9683 
на ICAO Ръководство относно обучението на 
човешкия фактор (Doc. 9683 Human Factors 
Training Manual).
(2) Ползвателят е отговорен за начина, по 
който използва получената аеронавигационна 
метеорологична информация.
Раздел III 
Изискване за предизвестия от авиационните 
оператори
Чл. 12. (1) Авиационен оператор, който 
изисква метеорологично обслужване или 
промени в съществуващото метеорологично 
обслужване, отправя предизвестие за това до 
ГД „ГВА“ и ДАНО. 
(2) Срокът за отправяне на предизвести-
ето се съгласува между ГД „ГВА“, ДАНО и 
авиационния оператор.
Чл. 13. Авиационен оператор, изискващ 
метеорологично обслужване, отправя пред-
известие до ДАНО, когато:
1. планира провеждане на полети по нови 
маршрути или изпълнение на нови видове 
дейности;
2. извършва изменения в разписанието, 
валидни за продължителен период;
3. планира промени, които ще се отразят 
на осигуряваното метеорологично обслужване.
Чл. 14. (1) За отделни полети авиационният 
оператор или екипажът на ВС уведомяват 
метеорологична служба, обслужваща лети-
щето, за:
1. разписанието на полетите на съответния 
оператор или ВС;
2. изпълнение на полети извън разписа-
нието;
3. полети, които закъсняват, излитат по-
рано от предвиденото в разписанието или се 
отменят.
(2) Уведомлението до метеорологична 
служба, обслужваща летището за отделни 
полети, съдържа информация за:
1. летище на излитане и разчетно време 
на излитане;
2. летище на кацане и разчетно време на 
долитане;
3. маршрута на полета и разчетните вре-
мена на долитане до и излитане от всяко 
междинно летище;
4. резервни летища, необходими за изгот-
вяне на оперативния полетен план, взети от 
съответния списък в регионалния аеронави-
гационен план;
5. крейсерско ниво;
6. вид на полета – по правилата за визу-
ални полети или по правилата за полети по 
прибори;
7. вид на метеорологичната информация, 
необходима на екипажа на ВС – полетна до-
кументация, брифинг или консултация;
8. насрочено време за провеждане на 
брифинг, консултация или за предаване на 
полетна документация.
(3) При полети по разписание ДАНО и 
авиационният оператор могат да се споразу-
меят част или цялата информация по ал. 2 
да се пропусне.
Г л а в а  в т о р а 
ОРГАНИЗАЦИЯ НА МЕТЕОРОЛОГИЧНО-
ТО ОБСЛУЖВАНЕ
Раздел I 
Световна система за зонални прогнози на 
ICAO
Чл. 15. Доставчиците на аеронавигационно 
обслужване и другите потребители се снаб-
дяват с аеронавигационни метеорологични 
прогнози в цифрова форма от световните 
центрове за зонални прогнози (СЦЗП), кои-
то са част от световната система за зонални 
прогнози и които:
1. изготвят глобални метеорологични прог-
нози на необходимите нива за:
а) вятър във височина;
б) температура и влажност във височина;
в) геопотенциална височина на полетните 
нива;
г) полетно ниво и температура на тропо-
паузата;
д) посока, големина и полетно ниво на 
максималния вятър;
2. изготвят глобални прогнози за значими 
метеорологични (SIGWX) явления;
3. разпространяват прогнозите по т. 1 и 2 в 
цифрова форма до съгласуваните с ГД „ГВА“ 
потребители;
4. приемат информация за аварийно из-
хвърляне на радиоактивни материали в ат-
мосферата от регионалните специализирани 
метеорологични центрове за осигуряване 
на резултати от модели за транспорт на за-
мърсяване на атмосферата, за да ги включат 
в прогнозите за значими метеорологични 
(SIGWX) явления;